Alaric

> https://www.youtube.com/watch?v=KXegwAmwylo
>
>

## Kinézet

Egész átlagos...

Edzett, izmos testalkat jellemzi. 185 centi és 62 kiló. Barna árnyalatú haja hosszú, kissé kócos, Zöld szemei
pedig keskenyek, indulatosak. Sokszor bukkannak elő a farkas fülei. Jobb vállánál van egy ☾ alakú heg is.

## Jellem

Szörnyű...

Vad, irányíthatatlan, heves vérmérsékletű. Ha három szóban kellene jellemezni. Nem az a jó fiú típus. Ott
és abban tesz kárt amiben épp kedvét leli. Büszke farkas mivoltára, ebből kifolyólag beképzelt és egoista is.
Az hogy megmondja neki valaki mit csináljon lehetetlen, nem tűri meg, valószínűleg a génjeibe van kódolva.

## Történet

Anyja, Eva nagy hatalmú boszorkány, az *Eternal Light* koven vezetője, Apja, Fergus a *Crescent* farkasfalka vezére. Vérfarkasnak született, ennek ellenére igen előkelő körülmények között nevelkedett. Ereiben királyi vér csörgedezik az által, hogy apja a falkavezér. Egyszer ő fogja megörökölni az egészet, legalábbis ezt verték kiskorától kezdve a fejébe. Míg apja a farkas életre tanította és hogy hogyan legyen majd jó vezető, anyja fontosnak tartotta hogy Alaric zongorázni tanuljon, amire igen csak fogékony volt, ezek mellett igen jó volt a művészi érzéke is, gyönyörűen festett.

Nem volt az a vad, valódi farkasnak való lélek. Bár egy valódi *Alfa* vére volt, mégis inkább édesanyjára hasonlított, ezt bizonyítja kinézete is, tőle örökölte szeme és haja színét is. Mindentől függetlenül vágyott az elismerésre, és mindenben követte Fergus-t, és tanácsait hogy igazi taggá válhasson. Ahogy cseperedett talán még érezte is, hogy valóban fontos tagja lett a falkának. Barátokat is szerzett. Már nem csak egy taknyos kölyök volt, akit apuci gondjaira bíztak. Tizenhárom évesen vitték először magukkal vadászatra amit kifejezetten élvezett is, így hát minden második, vagy harmadik alkalommal velük tartott.

Tizennyolc éves korában először vezethette a falkát, igaz apja mindvégig mellette volt, de ez volt az első és utolsó nap is a számára. Soha senki nem mesélt arról, mi is történt pontosan azon a délutánon csak nagy távlatokban. Alaric volt az, aki vezette a vadászatot, viszont életében először nem hallgatott apja bölcs tanácsára, marasztalta a falkát ahelyett hogy visszavonulót fújt volna. Azok, akik túlélték a támadást félve emlékeznek vissza és mind Alaricot hibáztatják, a falka pedig hivatalos gyásznapként kezeli a dátumot, köztük a fiú is, hisz ekkor nem csak falkájuk, családjuk, klánjuk egy negyedét veszítették el, hanem az örököst is.

Fergus egészen Eva házáig vitte a fiúkat. Eva-nak pedig döntenie kellett. Hagyja meghalni egyetlen gyermekét, vagy olyat tesz, amit soha, senki nem bocsájt majd meg neki. Ő az utóbbit választotta és megmentette a fiát.

Varázslatot használt rajta, amivel vámpírrá változtatta majd hogy az újabb "átok" beteljesüljön hagyta hogy véget érjen az élete. Többé már egyik fajba sem tartozott, egyik oldalon sem találhatott magának igazi családot. Egyszerre volt ember, vérfarkas és vámpír. Az emberek már korábban is elutasították, de így már nem tartozhat eredeti fajához sem, és bár tehetett volna egy próbát a vámpírokkal, még is inkább úgy döntött egyedül marad.

Eva ezek után is gyermekeként kezelte, és az első pár hónapban még Fergus sem tett különbséget korábbi életük és a mostani között, de ez őszre megváltozott. Mire az utolsó falevél lehullott a falka és Fergus is hátat fordított Alaricnak. A tavaszt meg sem várták, a legnagyobb hóban, hidegben intettek búcsút neki. Gyűlölték a szagát, a jelenlétét. Folyton kötekedtek vele, bántották, kiközösítették, kifigurázták ő pedig egyre csak indulatosabb és dühösebb lett. Nevetség tárgya lett, egy megvetésre szánt vad. Ellökte magától édesanyját és miután a falkavezére kiadta az útját elhagyta a *Crescent*klán területét.

## Falka

Számára összesen egy falka létezik, ez is mindössze két tagból áll (amit Mio és Rio tesz ki) és soha nem
is fog több farkast elfogadni, közel engedni magához. Csak bennük bízik meg, olyanok neki, mint egy család.

## Képességek

Bonyolultak...

Egyszerre rendelkezik mindkét faj tulajdonságaival. Vámpírlétének hála más farkasokkal ellentétben akkor
változik át amikor csak akar, nem kell a teliholdra támaszkodnia. Harapása veszélyes -akárcsak falkájában
mindenkinek- a vámpírokra nézve, de pont emiatt épp ő a kulcs, meggyógyítja a harapást. Ritkán fordul elő
hogy vámpír képességeire támaszkodjon és a táplálkozással is problémái vannak. Ezt a részét nem kedveli.

## Tudnivalók

* Nincs kibékülve a becenevekkel. Jó tanács: Ha lehet ne is próbálkozz ezzel.
* Ki nem állhatja a vámpírokat, boszorkányokat, macska-féléket... ami pedig a fajtársait illeti, épp csak elviseli őket.
* Nem ritka nála, hogy átváltozzon teljes farkassá. Ilyenkor főleg az erdőben látni.

## Galéria

Farkasként

**Falka**
Mio / Rio